**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO NR. 5TS-1294 „DĖL VŠĮ LAZDIJŲ SPORTO CENTRO TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO“ PAKEITIMO**

2020 m. birželio 15 d. Nr. 34-416

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi ir Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu [Nr. 5TS-911](http://dvs.lazdijai.lt:8008/document/29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais bei atsižvelgdama į Lazdijų rajono savivaldybės tarybos 2020 m. gegužės 29 d. sprendimą [Nr. 5TS-362](http://dvs.lazdijai.lt:8008/document/55622) „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“, Lazdijų rajono savivaldybės taryba nusprendžia:

Pakeisti Lazdijų rajono savivaldybės tarybos 2014 m. rugsėjo 26 d. sprendimą [Nr. 5TS-1294](http://dvs.lazdijai.lt:8008/document/33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“ papildant 4 punktu:

„4. Atleisti šio sprendimo priedo 8 punkte ir 12.2–12.4 papunkčiuose nurodytas paslaugas įsigijusius ir nurodytą kainą sumokėjusius asmenis nuo minėtuose punktuose nurodytos kainos mokėjimo tokios trukmės laikotarpiui, kuriam nebuvo galimybės pasinaudoti šiomis paslaugomis dėl karantino Lietuvos Respublikos teritorijoje, paskelbto Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo.“.

Savivaldybės merė Ausma Miškinienė

Auksė Stirbienė, tel. 8 318 66 143

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO NR. 5TS-1294 „DĖL VŠĮ LAZDIJŲ SPORTO CENTRO TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO“ PAKEITIMO“ PROJEKTO**

**AIŠKINAMASIS RAŠTAS**

2020-06-11

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. rugsėjo 26 d. sprendimo [Nr. 5TS-1294](http://dvs.lazdijai.lt:8008/document/33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi ir Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu [Nr. 5TS-911](http://dvs.lazdijai.lt:8008/document/29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais bei atsižvelgiant į Lazdijų rajono savivaldybės tarybos 2020 m. gegužės 29 d. sprendimą Nr. 5TS-362 „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“.

Šio projekto tikslas – pakeisti Lazdijų rajono savivaldybės tarybos 2014 m. rugsėjo 26 d. sprendimą [Nr. 5TS-1294](http://dvs.lazdijai.lt:8008/document/33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“ įgyvendinant Lazdijų rajono savivaldybės tarybos 2020 m. gegužės 29 d. sprendimą [Nr. 5TS-362](http://dvs.lazdijai.lt:8008/document/55622) „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“.

Atleisti suaugusius, įsigijusius aerobinės gimnastikos ir kūno rengybos, jėgos trikovės treniruočių paslaugas ir sumokėjusius nurodytą kainą, nuo Lazdijų rajono savivaldybės tarybos 2014 m. rugsėjo 26 d. sprendimo [Nr. 5TS-1294](http://dvs.lazdijai.lt:8008/document/33205) „Dėl VšĮ Lazdijų sporto centro teikiamų atlygintinų paslaugų kainų ir tarifų nustatymo“ priedo 8 punkte ir 12.2–12.4 papunkčiuose nurodytos kainos mokėjimo tokios trukmės laikotarpiui, kuriam nebuvo galimybės pasinaudoti šiomis paslaugomis dėl karantino Lietuvos Respublikos teritorijoje, paskelbto Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Dėl sprendimo projekto pastabų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Švietimo, kultūros ir sporto skyriaus vyr. specialistė Auksė Stirbienė